દરેક વ્યક્તિનું વ્યક્તિત્વ તેના કાર્ય સાથે જોડાયેલું હોય છે અને વ્યક્તિત્વ હંમેશા વ્યક્તિના કાર્યના મૂલ્યાંકનના આધારે જ ઘડાતું હોય છે, બનતું હોય યા બગડતું હોય છે. ટાઈમ મેનેજમેન્ટ અને મેક-ઓવર થકી આપણે વધુ બહેતર રિઝલ્ટ કેવી રીતે મેળવી શકીએ, એની પણ વાત કરીએ. ખરેખર તો દરેક વ્યક્તિ એમ કહેતા આપણને સાંભળવા મળે છે કે “યાર, શું કરું? ટાઈમ જ નથી મળતો.” વાસ્તવમાં તો બધા પાસે 24 કલાકનો જ એક દિવસ હોય છે. બધા પાસે સરખો ટાઈમ જ હોય છે. તો પછી આવું કેમ બને છે? એનો જવાબ છે, ટાઈમ મેનેજમેન્ટ.